El departament d'Educació informa que el procés d'admissió per al curs escolar 2020-21 es realitzarà de manera electrònica
06 de maig 2020

![Imagen 1](/media/c5khw4pi/c_jose-manuel-tarazona-compromis.jpg)

El departament d'Educació de l'Ajuntament de Sagunt informa la ciutadania sobre les novetats en el procés d'admissió en centres escolars per al pròxim curs 2020-2021. El Conseller d'Educació, Cultura i Esport, Vicent Marzà, ha anunciat hui en la Diputació Permanent de les Corts que el període d'admissió, tràmit que serà telemàtic, serà del 8 al 16 de juny.

  

Tal com recull el Decret llei 2/2020, de 3 d'abril, sobre mesures urgents en l'àmbit de l'educació (DOGV de data 6 d'abril de 2020) que informa sobre el procés d'admissió de l'alumnat per al curs escolar 2020/21, el procediment per a qualsevol ensenyament, siga Educació Infantil, Primària, Secundària, Batxillerat, FP de Grau Mitjà o Superior, haurà de fer-se de manera electrònica. L'administració educativa habilitarà punts d'atenció a l'usuari per a aquelles persones que no disposen de mitjans electrònics.

  

En el procediment d'admissió als centres docents, les persones interessades hauran de verificar la seua identitat a l'hora de realitzar la seua sol·licitud i, per a això, podran utilitzar diferents sistemes de verificació d'identitat a fi de formular la sol·licitud d'admissió, com són: el certificat digital emés per l'Agència de Tecnologia i Certificació Electrònica de la Generalitat (ACCV); el sistema d'identitat electrònica per a les administracions Cl@ve; el eDNI (és necessari lector); combinació del DNI i IDESP o número de suport, juntament amb l'acceptació de comprovació davant el Ministeri de l'Interior; combinació del NIE i IXESP, juntament amb l'acceptació de comprovació davant el Ministeri de l'Interior, o bé el número de Certificat de Registre de Ciutadania de la Unió Europea, precedit per la lletra C, juntament amb l'acceptació de comprovació davant el Ministeri de l'Interior.

  

Per a consultar més informació sobre estes formes de tramitació electrònica i conéixer totes les novetats sobre el procés d'escolarització es pot fer mitjançant [la web de l'Ajuntament](/es-es/ayuntamiento/servicios/culturaeducacion/educacion/paginas/escolarizacion.aspx), o bé de [la Conselleria d'Educació​](http://www.ceice.gva.es/es/web/admision-alumnado).

  

En cas de dubtes, poden posar-se en contacte amb el departament d'Educació a través del correu educacio@aytosagunto.es o del telèfon 96 265 58 93.

  

El regidor d'Educació de l'Ajuntament de Sagunt, José Manuel Tarazona, que el departament d'Educació «**està preparant informació audiovisual i en xarxa per a aclarir dubtes del procés d'escolarització que serà ràpid i per procediment telemàtic**». A més, el delegat ha anunciat que l'Ajuntament de Sagunt rebrà una partida econòmica important per a desenvolupar activitats extraescolars durant el pròxim curs escolar com ha comunicat el conseller este mateix matí.

  

  

![](/media/dbwjqwlx/89c_baladre.jpg)  
![](/media/jgbjae0k/89c_ies_camp_morvedre.jpg)  

​

*   [](http://www.facebook.com/sharer.php?u=https://aytosagunto.es/va/actualitat/el-departament-d-educacio-informa-que-el-proces-d-admissio-per-al-curs-escolar-2020-21-es-realitzara-de-manera-electronica/ "Facebook")
*   [](http://twitter.com/share?url=https://aytosagunto.es/va/actualitat/el-departament-d-educacio-informa-que-el-proces-d-admissio-per-al-curs-escolar-2020-21-es-realitzara-de-manera-electronica/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-departament-d-educacio-informa-que-el-proces-d-admissio-per-al-curs-escolar-2020-21-es-realitzara-de-manera-electronica/ "Linked In")
*   [](mailto:?body=https://aytosagunto.es/va/actualitat/el-departament-d-educacio-informa-que-el-proces-d-admissio-per-al-curs-escolar-2020-21-es-realitzara-de-manera-electronica/)